**Zasadanie Obecného zastupiteľstva v Sihelnom**

**Z á p i s n i c a**

**zo zasadania obecného zastupiteľstva v Sihelnom**

**konaného dňa 18. 12. 2020 o 1500 hodine**

**v zasadačke OcÚ Sihelné**

**Zápisnica**

**zo zasadania obecného zastupiteľstva**

**konaného dňa 18. 12. 2020 o 1500 v zasadačke OcÚ Sihelné**

**Prítomní:**

Mgr. Ľubomír Piták, Bc. Anna Luscoňová, Jozef Brišák, Dáša Chudiaková, Mgr. art. Peter Kolčák, Mgr. Ľubomír Luscoň, Martin Kovalíček, Mgr. Ľubomíra Nováková

**Neprítomní:**

Mgr. Oľga Hajdučáková, Mgr. Anton Vnenčák

**Ostatní prítomní:**

**PROGRAM:**

1. Otvorenie zasadnutia

2. Kontrola uznesení.

3. Druhá úprava programového rozpočtu obce Sihelné na rok 2020

4. Stanovisko kontrolóra k druhej úprave rozpočtu Obce Sihelné na rok 2020

5. Schválenie návrhu programového rozpočtu Obce Sihelné na roky 2021-2023

6. Stanovisko kontrolóra k rozpočtu Obce Sihelné na roky 2021-2023

7. Schválenie návrhu k prvej úprave rozpočtu Príspevkovej org. Obce Sihelné – drobná prevádzka na rok 2020

8. Stanovisko kontrolóra k prvej úprave rozpočtu príspevkovej organizácie na rok 2020

9. Schválenie návrhu rozpočtu Príspevkovej org. Obce Sihelné –drobná prevádzka na roky 2021-2023

10. Stanovisko kontrolóra k rozpočtu príspevkovej organizácie na roky 2021-2023

11. Návrh Všeobecne záväzného nariadenia č 1/2020, ktorým sa mení a dopĺňa Všeobecne záväzne nariadenie č. 1/2014 o miestnych daniach a miestnom poplatku za komunálne odpady a drobné stavebné odpady na území obce Sihelné

12. Dodatok č. 2/2020 k Všeobecne záväznému nariadeniu č. 1/2016 o nakladaní s komunálnymi odpadmi a s drobnými stavebnými odpadmi na území obce Sihelné

13. Návrh plánu kontrolnej činnosti miestnej kontrolórky na I. polrok 2021

14. Prehľad a správy kontrolóra o vykonaných kontrolách za obdobie III. štvrťroka 2020

15. Správa nezávislého audítora k individuálnej a konsolidovanej účtovnej závierke štatutárnemu orgánu obce Sihelné

16. Rôzne

17. Diskusia

18. Záver

**1. Otvorenie zasadnutia**

Na úvod starosta obce Mgr. Ľubomír Piták privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol poslancov Mgr. Ľubomíra Luscoňa a Františka Mazuráka, za zapisovateľku Mgr. Alenu Vojtašákovú. K uvedenému programu neboli žiadne pripomienky, preto starosta nechal za uvedený program hlasovať. Program bol jednomyseľne schválený. Poslanci, ktorí schvaľujú program rokovania:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**2. Kontrola uznesení**

Na poslednom zasadaní bolo uložené pozvať Arch. Ing. Barčiaka ohľadom Územného plánu obce. Stretnutia sa zúčastnili dvaja členovia stavebnej komisie. Začiatkom januára pripravíme ešte jedno stretnutie poslancov k územnému plánu obce, na ktorom zakomponujeme všetky naše požiadavky a pošleme to Arch. Ing. Barčiakovi.

Druhým uznesením bolo zistiť možnosť zabezpečenia donášky obedov dôchodcom. Starosta sa pýtal starostov okolitých obci, ako riešia donášku obedov, povedali mu, že odkazujú ľudí na stravovacie zariadenia. V rámci školskej jedálne nemáme povolenie na donáškovú službu.

Donášku stravy by bolo možné riešiť prostredníctvom reštauračných zariadení.

Poslanci poverili starostu, aby do konca januára zistil záujem dôchodcov o donášku obedov v našej obci.

**3. Druhá úprava programového rozpočtu obce Sihelné na roky 2020**

Starosta predložil poslancom upravený rozpočet vypracovaný pracovníčkou Obecného úradu, ktorý je v prílohe zápisnice.

Poslanci, ktorí schvaľujú druhú úpravu programového rozpočtu:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**4. Stanovisko kontrolóra k druhej úprave rozpočtu Obce Sihelné na rok 2020**

Kontrolórka Obce Sihelné predložila poslancom OZ stanovisko k druhej úprave programového rozpočtu na rok 2020, ktorý je podrobný v prílohe zápisnice.

**Porovnanie schváleného a upraveného rozpočtu na rok 2020**

|  |  |  |  |  |  |
| --- | --- | --- | --- | --- | --- |
| **Rozpočet** | **Schválený** | **I. úprava** | **celkovo** | **II. úprava** | **celkovo** |
| Bežný | 1 251 522 | - 85 670 | 1 165 825 | 42 400 | 1 208 252 |
| Kapitálový | 907 690 | - 29 500 | 878 690 | - | 878 690 |
| Finančné operácie | 29 000 | 131 247 | 160 247 | 46 494 | 206 741 |
| **Spolu príjmy** | **2 188 212** | **16 077** | **2 204 289** | **88 894** | **2 293 683** |
| Bežný | 957 540 | -10 | 957 530 | 119 174 | 1 076 704 |
| Kapitálový | 1 106 641 | 102 287 | 1 208 928 | -31 280 | 1 177 648 |
| Finančné operácie | 124 031 | - 86 200 | 37 831 | 1 500 | 39 331 |
| **Spolu výdavky** | **2 188 212** | **16 077** | **2 204 289** | **88 894** | **2 293 683** |

Poslanci, ktorí berú na vedomie stanovisko kontrolóra k druhej úprave rozpočtu:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**5. Schválenie návrhu programového rozpočtu Obce Sihelné na roky 2021-2023**

Návrh viacročného programového rozpočtu Obce Sihelné starosta predložil poslancom. V rozpočtových rokoch 2021-2023 sú vyrovnané príjmy a výdavky rozpočtu.

|  |  |  |  |
| --- | --- | --- | --- |
| **Rozpočet** | **Rok 2021** | **Rok 2022** | **Rok 2023** |
| Bežné príjmy | 1 291 398,00 | 1 356 006,00 | 1 423 799,00 |
| Kapitálové príjmy | 499 075,00 | 1 050,00 | 1 102,00 |
| Finančné operácie | 30 450,00 | 31 972,00 | 33 571,00 |
| **Spolu** | **1 820 923,00** | **1 389 028,00** | **1 458 472,00** |
|  |  |  |  |
| Bežné výdavky | 1 036 358,00 | 1 088 214,00 | 1 142 618,00 |
| Kapitálové výdavky | 753 332,00 | 268 019,00 | 281 420,00 |
| Finančné operácie | 31 233,00 | 32 795,00 | 34 434,00 |
| **Spolu** | **1 820 923,00** | **1 389 028,00** | **1 458 472,00** |

Predložený návrh programového rozpočtu na rok 2021 je zostavený ako vyrovnaný, je v prílohe zápisnice a na internetovej stránke obce.

Poslanci, ktorí boli za schválenie programového rozpočtu obce Sihelné na rok 2021:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

Poslanci, ktorí berú na vedomie programový rozpočet obce Sihelné na roky 2022-2023:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**6. Stanovisko kontrolóra k rozpočtu Obce Sihelné na roky 2021-2023**

Kontrolórka Obce Sihelné predložila poslancom OZ stanovisko k návrhu programového rozpočtu na roky 2021-2023, ktorý je v prílohe zápisnice.

Poslanci, ktorí berú na vedomie stanovisko kontrolóra k rozpočtu Obce Sihelné na rok 2021 -2023:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**7. Schválenie návrhu k prvej úprave rozpočtu Príspevkovej org. Obce Sihelné – drobná prevádzka na rok 2020**

Ďalším bodom rokovania bola prvá úprava rozpočtu príspevkovej organizácie Obce Sihelné, ktorý je v prílohe zápisnice.

**Porovnanie schváleného a upraveného rozpočtu v roku 2020**

**2020 2020 2020**

Schválený I. úprava Po úprave  
spolu príjmy   110 825 9 900 100 925   
spolu výdavky 110 825 9 900 100 925

Poslanci, ktorí súhlasia s prvou úpravou rozpočtu príspevkovej organizácie:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**8. Stanovisko kontrolóra k prvej úprave rozpočtu príspevkovej organizácie na rok 2020**

Kontrolórka Obce Sihelné predložila poslancom OZ stanovisko k prvej úprave rozpočtu príspevkovej organizácie na rok 2020, ktorý je v prílohe zápisnice.

Poslanci, ktorí berú na vedomie stanovisko kontrolóra k prvej úprave rozpočtu príspevkovej organizácie:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**9. Schválenie návrhu rozpočtu Príspevkovej org. Obce Sihelné – drobná prevádzka na roky 2021-2023**

Pracovníčka drobnej prevádzky predložila poslancom pripravený návrh rozpočtu, ktorý je v prílohe zápisnice.

**Porovnanie rozpočtov z minulých rokov**

|  |  |  |  |  |  |
| --- | --- | --- | --- | --- | --- |
|  | **2017** | **2018** | **2019** | **2020** | **2021** |
| **Spolu príjmy** | 75 854 | 110 000 | 105 825 | 110 825 | 112 825 |
| **Spolu výdaje** | 75 854 | 110 000 | 105 825 | 110 825 | 112 825 |

Poslanci, ktorí schvaľujú návrh rozpočtu Príspevkovej organizácie Obce Sihelné – drobná prevádzka na rok 2021:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

Poslanci, ktorí berú na vedomie návrh rozpočtu Príspevkovej organizácie Obce Sihelné – drobná prevádzka na roky 2022-2023:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**10. Stanovisko kontrolóra k rozpočtu príspevkovej organizácie na roky 2021-2023**

Kontrolórka navrhla schváliť návrh rozpočtu príspevkovej organizácie obce Sihelné na roky 2021-2023, ktorý je v prílohe zápisnice. Poslanci, ktorí berú na vedomie stanovisko kontrolóra k rozpočtu Obce Sihelné na rok 2021-2023:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**11. Návrh Všeobecne záväzného nariadenia č. 1/2020, ktorým sa mení a dopĺňa Všeobecne záväzne nariadenie č. 1/2014 o miestnych daniach a miestnom poplatku za komunálne odpady a drobné stavebné odpady na území obce Sihelné**

Správca dane v súlade s ust. § 10 odst. 4, 5 zákona o miestnych daniach a miestnom poplatku za komunálne odpady a drobné stavebné odpady určuje ročnú sadzbu nasledovne:

III. ČASŤ § 10 POPLATOK

Správca dane v súlade s ust. § 10 odst. 4, zákona o miestnych daniach a miestnom poplatku za komunálne odpady a drobné stavebné odpady určuje ročnú sadzbu nasledovne

4. Obec určuje sadzbu poplatku za odpad pre poplatníka

– *fyzickú osobu 0,050 eur/osoba/deň*.

Výška poplatku sa určí akú súčin sadzby, počtu osôb a počtu kalendárnych dní, za ktoré sa určuje poplatok.

V súčasnosti sa v našej obci pohybuje cena 16 € za vývoz komunálneho odpadu na osobu. Na pokrytie nákladov, ktoré má obec na likvidáciu odpadu potrebuje zvýšiť cenu na 18 € na osobu. Poslanec Martin Kovalíček povedal, že to treba riešiť a nie len zvýšiť cenu. Tiež sa opýtal na neplatičov za daň z nehnuteľnosti. Poslanci navrhli, aby bol nejaký poplatok pre tých ľudí, ktorí vozia odpad za školu. Starosta povedal, že zisti, či obec môže vyberať takýto druh poplatku. Poslankyňa Mgr. Ľubomíra Nováková navrhla, aby sa na budúce zastupiteľstvo pripravili podklady ku odpadu, koľko hradí obec za komunálny odpad, sklo, plasty, odpad za školou. Bolo by dobré hľadať vhodné miesto na zberný dvor.

Za zvýšenie poplatku za odpad:

Dáša Chudiaková, Mgr. art. Peter Kolčák, Mgr. Ľubomír Luscoň, František Mazurák,

Mgr. Ľubomíra Nováková

Zdržal sa: Jozef Brišák

Proti: Martin Kovalíček

**12. Dodatok č. 2/2020 k Všeobecne záväznému nariadeniu č. 1/2016 o nakladaní s komunálnymi odpadmi a s drobnými stavebnými odpadmi na území obce Sihelné**

Všeobecné záväzné nariadenie č. 1/2016 o nakladaní s komunálnymi odpadmi a s drobnými stavebnými odpadmi na území obce Sihelné sa mení takto:

V prvej časti VZN – **Úvodné ustanovenia sa vypúšťa §3 - Program odpadového hospodárstva.**

V druhej časti VZN – **Systém zberu a nakladania s jednotlivými druhmi odpadu sa v §10 Nakladanie s biologickými rozložiteľnými komunálnymi odpadmi mení bod 4.**

**Bod 4, ktorý znie:**

Obec v súlade s § 81 ods. 7 písm. b) bod 1 zákona o odpadoch nezabezpečuje vykonávanie triedeného zberu biologicky rozložiteľných kuchynských odpadov okrem tých, ktorých pôvodcom je fyzická osoba – podnikateľ a právnická osoba, ktorá prevádzkuje zariadenie spoločného stravovania. Dôvodom nezavedenia triedeného zberu komunálnych odpadov pre biologicky rozložiteľný kuchynský komunálny odpad je to, že:

- obec si uplatňuje výnimku z povinnosti zaviesť a zabezpečovať vykonávanie triedeného zberu biologicky rozložiteľného kuchynského odpadu v obci podľa § 81 ods. 21 písm. b) zákona o odpadoch, na základe ktorej obec preukáže, že 100 % domácností kompostuje vlastný odpad. Obec si uplatňuje výnimku z povinnosti zaviesť a zabezpečovať vykonávanie triedenia biologicky rozložiteľného odpadu.

Tento dodatok schvaľujú:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**13. Návrh plánu kontrolnej činnosti miestnej kontrolórky na I. polrok 2021**

Hlavná kontrolórka Obce Sihelné p. Bc. Anna Luscoňová predložila plán kontrolnej činnosti na obdobie od januára do júna 2021.

Poslanci, ktorí schvaľujú návrh plánu kontrolnej činnosti kontrolóra na obdobie od januára do júna 2021:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**14. Prehľad a správy kontrolóra o vykonaných kontrolách za obdobie III. štvrťroka 2020**

Hlavná kontrolórka Obce Sihelné p. Bc. Anna Luscoňová predložila a oboznámila poslancov OZ s prehľadom o vykonaných kontrolách za obdobie III. štvrťroka.

**Súpis najvyšších a najzaujímavejších príjmov a výdavkov obce za III. štvrťrok príjem**  výnos dane od štátu júl: 69 862 € august: 68 496 € september: 66 778 €

Refundácia fin. prostriedkov z projektu Interreg V-A Poľsko-Slovensko 14 096,55 €

**Odkúpenie pozemku od obce:**

Janka Vonšáková 156,04 €

Anna Pitáková 16,65 €

**výdavky (fa)**

Fa/Sivka 701,25 €

Tatra/pneumatiky 540,00 €

Cestovný informátor na rok 2021 knihy 400,00 €

Plastik, materiál k vode 1 162,50 €

Pyrokomplex, s. r. o., materiál pre PO 3 150,00 €

ELSPOL SK, elektroinštalačný materiál 1 292,60 €

Kontajner na textil 480,00 €

Fa/Sivka 558,25 €

MŠ/Hračky 1 146,80 €

Stavebný dozor, rekonštrukcia kotolne pri CZŠ 2 880,00 €

Fa/Sivka 792,00 €

Balcerčík, kurenárskej práce na stavbe bytovka a K  1 935,49 €

Darčeky pre dôchodcov 300 ks 792,00 €

Ing. Bobák/rekonštrukcia miestnych komunikácii 950,00 €

**Poskytnuté príspevky od obce**

Erko ubytovanie, tábor Novoť 702,00 €

Hasiči, záchranná akcia 87,47 €

Guláš futbalisti 100,84 €

Návšteva z úradu vlády 1 567,08 €

Hasiči, materiál do strojov 110,70 €

Poslanec Martin Kovalíček sa opýtal, čo je to za sumu 950 € od Ing. Bobáka. Starosta uviedol, že je to projekt na asfaltovanie bočných ulíc. Poslanec Martin Kovalíček sa opýtal, či by nebolo vhodné obmeniť iného projektanta z bližšieho okolia, lebo sa mu zdá, že je dosť drahý a naposledy pri projekte teplovodu pri bytovke 485, ho nepripočítal, potom sme museli doplácať. Starosta uviedol, že s týmto projektantom sa mu pracuje veľmi dobre.

**Správa z kontroly výpočtu a výberu faktúr za stroje v príspevkovej org. od 1. 1. 2020 k 30. 11. 2020**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2020 do 31. 12. 2020 schválený uznesením č. E/3 zo dňa 12. 6. 2020 predkladám správu z kontroly výpočtu a výberu faktúr za stroje v príspevkovej org. od 1. 1. 2020 k 30. 11. 2020

**Termín kontroly:** december2020

**Kontrolovaný objekt:** Príspevková org.

**Kontrola bola zrealizovaná za obdobie**: od 1. 1. 2020 do 30. 11. 2020 **Cieľom kontroly:** zistiť správnosť a úplnosť výpočtu faktúr za obecné stroje **Kontrolou bolo zistené:**  Príspevková organizácia eviduje faktúry v knihe odberateľských faktúr za vykonané zemné práce stojmi JCB, CASE, TATRA, montáž vodomerov a navŕtavacích pásov. Tieto uvedené stroje vypĺňajú záznam o prevádzke stroja. Vyúčtovanie je podľa poplatkov za služby poskytované obcou Sihelné, na ktorých sa uznieslo Obecné zastupiteľstvo zo dňa 29. 1. 2016 číslom uznesenia E/6 a doplnením poplatku za služby poskytované obcou za používanie vozidla TATRA za práce mimo obce, na ktorých sa uznieslo Obecné zastupiteľstvo zo dňa 13. 12. 2019 číslom uznesenia E/4.

Následne sa zasielajú vystavené faktúry odberateľom. Každá faktúra má svoje číslovanie, dátum vyhotovenia, dátum splatnosti, dátum dodania, evidenčné číslo, variabilný symbol, dodávateľ, text predmet fakturácie, množstvo MJ, jednotná cena bez DPH, spolu bez DPH, spolu s DPH, fakturovaná suma, podpis zamestnanca, ktorý faktúru vyhotovil a základná finančná kontrola. Ku každej faktúre je priložený záznam o prevádzke stroja zo dňa, kde má svoje číslo, ktoré má ísť chronologicky za sebou. Doklad vyúčtovanie prepravného eviduje prepravca, držiteľ, dátum prepravy, čas, sadzba, suma. Kontrolou faktúr od 1. 1. 2020 do 30. 11. 2020 bolo zistené, že sa použili záznamy o prevádzke strojov s číslami:

JCB s číslom 0622801-0622850, 0071851-0071900, 0622851-066900

CASE s číslom 0034111-00341500

TATRA s číslom 0034050-034100

Celkový počet zaevidovaných odberateľských faktúr k 30. 11. 2020 je 120, v celkovej sume 11 350,99 €. Po lehote splatnosti bolo nevyplatených 5 faktúr na sumu 273,73 €. Opakovať upomínanie. Výber faktúr je cez pokladňu príspevkovej organizácie, ktorá tieto peniaze odvádza na účet príspevkovej org. na podnikateľskú činnosť. Dátum vyhotovenia správy: v Sihelnom dňa 4. 12. 2020

Poslanci, ktorí berú na vedomie prehľad a správy kontrolóra o vykonaných kontrolách za obdobie III. štvrťroka 2020:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**15. Správa nezávislého audítora k individuálnej a konsolidovanej účtovnej závierke štatutárnemu orgánu obce Sihelné**

Audit bol uskutočnený podľa priloženej individuálnej a konsolidovanej účtovnej závierky, ktorú zostavila účtovná jednotka obec Sihelné, ktorá obsahuje konsolidovaný výkaz ziskov a strát za rok končiaci sa k uvedenému dátumu a súvisiace poznámky konsolidovanej účtovnej závierky obsahujúce súhrn významných účtovných zásad a účtovných metód. Podľa názoru audítora účtovná jednotka obec Sihelné poskytla na základe konsolidovanej účtovnej závierke pravdivý obraz konsolidovanej finančnej situácie k 31. decembru 2019.

Správa nezávislého audítora v prílohe zápisnice.

Poslanci, ktorí berú na vedomie správu nezávislého audítora k individuálnej a konsolidovanej účtovnej závierke štatutárnemu orgánu obce Sihelné:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**16. Rôzne**

**1. Odpredaj pece Matix 250 kW z CZŠ Sihelné za 2 500 €**

Pec sa používala od roku 2016. V súčasnosti obec v rámci projektu na zmenu palivovej základne obstarala novú pec a túto pec už nepotrebuje, preto ju chce vyradiť zo svojho majetku.

Poslanci, ktorí schvaľujú odpredaj pece za 2 500 €:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**2. Žiadosť o poskytnutie finančného príspevku pre hasičov v sume 2 000 €**

Poslanci, ktorí schvaľujú finančný príspevok vo výške 1 000 €:

Jozef Brišák, Dáša Chudiaková, Martin Kovalíček, František Mazurák, Mgr. Ľubomíra Nováková

Zdržal sa: Mgr. Ľubomír Luscoň, Mgr. art. Peter Kolčák

**3. Žiadosť o finančný príspevok na eRko v sume 1 000 €**

Poslanci, ktorí schválili finančný príspevok vo výške 1000 €:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**4. Žiadosť o príspevok v sume 1000 € na chod organizácie Jednota dôchodcov**

Poslanci, ktorí schválili finančný príspevok vo výške 500 €:

Jozef Brišák, Dáša Chudiaková, Martin Kovalíček, František Mazurák, Mgr. Ľubomíra Nováková

Zdržal sa: Mgr. Ľubomír Luscoň, Mgr. art. Peter Kolčák

**5. Žiadosť Rímskokatolíckej Cirkvi a biskupstva Spišské Podhradie o poskytnutie dotácie na rok 2021 v sume 15 060 € na školskú družinu**

Poslanci, ktorí schválili finančný príspevok na školskú družinu v sume 15 060 €:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**6. Žiadosť Spišskej katolíckej charity o Peňažný príspevok na poskytnutie sociálnej služby v sume v sume 519 €**

Poslanci, ktorí schválili peňažný príspevok na sociálnu službu v sume 519 €:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**7. Žiadosť Jozefa Vonsa, Sihelné 215, o predlženie nájomnej zmluvy na dva roky**

Poslanci, ktorí schvaľujú predlženie nájomnej zmluvy na jeden rok za podmienky uhradenia nedoplatkov:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**8. Žiadosť Petra Grobarčíka, Sihelné 485/4 o predlženie nájomnej zmluvy**

Poslanci, ktorí schvaľujú predlženie nájomnej zmluvy na dva roky:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**9. Žiadosť Tomáša Grobarčíka, Sihelné 485/12, o odstránenie závad v byte**

Pracovníci preskúmajú opodstatnenosť závad a nájdené závady budú odstraňované.

Poslanci, ktorí berú na vedomie túto žiadosť:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**10. Žiadosť o vyčlenenie finančných prostriedkov z podielových daní na záujmovú činnosť na rozpočtový rok 2021 pre CZŠ Sihelné v sume 5 400 €**

Poslanci, ktorí schvaľujú vyčlenenie finančných prostriedkov:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**11. Žiadosť o vyčlenenie finančných prostriedkov na akcie CZŠ**

Poslanci, ktorí schvaľujú vyčlenenie finančných prostriedkov:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**12. Žiadosť Ľubomíra Kozáka a Michaely Kozákovej Sihelné  179, o odkúpenie obecného pozemku**

Poslanci, ktorí súhlasia s odpredajom pozemku:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**13. Žiadosť Dušana Brandysa a Margity Brandysovej, Sihelné 180, o odkúpenie obecného pozemku**

Poslanci, ktorí súhlasia s odpredajom pozemku:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**14. Žiadosť Františka Chudiaka, Sihelné 453, o odkúpenie obecného pozemku**

Poslanci, ktorí súhlasia s odpredajom pozemku:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**15. Žiadosť novovytvorenej ulice na nižnom konci o kanalizáciu**

Pripravujeme žiadosť o preklasifikovanie pôdy. Projekt na kanalizáciu je už podaný na Okresnom úrade, odbor životného prostredia.

Poslanci, ktorí berú na vedomie žiadosť o kanalizáciu:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**16. Žiadosť Martina Baleka, Oravská Polhora 421, o prenajatie priestorov za účelom pohostinstva**

Poslanci, ktorí sú proti prenajatiu priestorov za účelom pohostinstva:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**17. Odmeny poslancov v roku 2021**

Od polovice roku 2020 sa poslanci vzdali odmeny za zasadania OZ. Od budúceho roku budú obnovené odmeny poslancov.

Poslanci, ktorí súhlasia s obnovením odmien za zasadanie OZ:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**18. Poďakovanie za spoluprácu a dezinfekciu priestorov Cirkevnej základnej školy v Sihelnom**

Poslanci, ktorí berú na vedomie poďakovanie CZŠ:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**19. Odpredaj vyradeného vozidla Tatra za šrotovú cenu**

Poslanci, ktorí súhlasia s odpredajom vozidla Tatra za šrotovú cenu:

Jozef Brišák, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková

**Interpelácia poslancov**

Mgr. Oľga Hajdučáková, ktorá sa nemohla zúčastniť zastupiteľstva, listom tlmočila podnet občanov, že v poslednom období sa viackrát stalo, že bolo pokazene chladiace zariadenie v dome smútku.

Starosta povedal, že po jednom z posledných pohrebov sa boli sťažovať, že nejde chladiace zariadenie v dome smútku. Toto zariadenie bolo skutočne pokazené, mrzí ho, že sa to stalo.

Chladiace zariadenie v dome smútku je už po oprave. Bol vymenený motor. Posledná oprava bola pred 2 rokmi, keď bolo toto zariadenie repasované.

Poslankyňa Mgr. Ľubomíra Nováková bola upozornená občanmi, že v dome smútku je jedna miestnosť, kde je neporiadok.

Starosta povedal, že v jednej miestnosti si nechávajú veci, keď sa kope hrob a je nepriaznivé počasie. Inakší neporiadok v dome smútku nie je. Taktiež poslankyňa Mgr. Ľubomíra Nováková upozornila, aby v kostole vo WC boli papierové utierky a mydlo v zmysle súčasných protiepidemiologických predpisov.

Mgr. Ľubomír Luscoň .............................................

František Mazurák .............................................

Zapísala:

Mgr. Alena Vojtašáková .............................................

Mgr. Ľubomír Piták

starosta obce

**Uznesenia**

**zo zasadania Obecného zastupiteľstva obce Sihelné,**

**ktoré sa uskutočnilo**

**dňa 18. 12. 2020 o 1500 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie**

1. Stanovisko kontrolóra k druhej úprave rozpočtu Obce Sihelné na rok 2020

2. Rozpočet obce Sihelné na roky 2022-2023

3. Stanovisko kontrolóra k prvej úprave rozpočtu Príspevkovej organizácie na rok 2020

4. Rozpočet Príspevkovej organizácie Sihelné na roky 2022-2023

5. Stanovisko kontrolóra k návrhu viacročného programového rozpočtu Obce Sihelné na roky 2021-2023

6. Stanovisko kontrolóra k návrhu rozpočtovej Príspevkovej organizácie Obce Sihelné – drobná prevádzka na roky 2021-2023

7. Poďakovanie CZŠ v Sihelnom za spoluprácu a dezinfekciu priestorov školy v Sihelnom

8. Správu nezávislého audítora k individuálnej a konsolidovanej účtovnej závierke štatutárnemu orgánu obce Sihelné

9. Prehľad a správy kontrolóra obce Sihelné o vykonaných kontrolách za obdobie III. štvrťroka 2020

10.Žiadosť Tomáša Grobarčíka, Sihelné 485/12, o odstránenie závad v byte

11. Žiadosť novovytvorenej ulice na nižnom konci o kanalizáciu

12. Oznámenie o finančných nákladoch na činnosť ŠKD na rozpočtový rok 2021 v sume

15 060 €

**D. Ukladá**

1. Zistiť záujem dôchodcov o donášku obedov do konca januára

2. Pripraviť na budúce zastupiteľstvo materiály k problematike odpadov

**E. Schvaľuje**

1. Program rokovania obecného zastupiteľstva

2. Druhú úpravu programového rozpočtu obce Sihelné na rok 2020

3. Programový rozpočet Obce Sihelné na rok 2021

4. Prvú úpravu rozpočtu príspevkovej organizácie obce Sihelné na rok 2020

5. Rozpočet Príspevkovej organizácie Obce Sihelné – drobná prevádzka na rok 2021

6. Návrh plánu kontrolnej činnosti obecnej kontrolórky na I. polrok 2021

7. Dodatok č. 2/2020 k Všeobecne záväznému nariadeniu č. 1/2016 o nakladaní s komunálnymi odpadmi a s drobnými stavebnými odpadmi na území obce Sihelné

8**.** Žiadosť Rímskokatolíckej Cirkvi a biskupstva Spišské Podhradie o poskytnutie dotácie na rok 2021 v sume 15 060 € na školskú družinu

9. Odpredaj pece Matix 250 kW z CZŠ Sihelné za 2500 €

10. Žiadosť o poskytnutie finančného príspevku pre hasičov v sume 1 000 €

11. Žiadosť o finančný príspevok na eRko v sume 1000 €

12. Žiadosť o príspevok v sume 500 € na chod organizácie Jednota dôchodcov

13. Žiadosť Spišskej katolíckej charity o Peňažný príspevok na poskytnutie sociálnej služby v sume v sume 519 €

14. Žiadosť Jozefa Vonsa, Sihelné 215, o predlženie nájomnej zmluvy na jeden rok za podmienky uhradenia nedoplatkov

15. Žiadosť Petra Grobarčíka, Sihelné 485/4, o predlženie nájomnej zmluvy na dva roky

16. Žiadosť Ľubomíra Kozáka a Michaely Kozákovej Sihelné  179, o odkúpenie obecného pozemku

17. Žiadosť Dušana Brandysa a Margity Brandysovej, Sihelné 180, o odkúpenie obecného pozemku

18. Žiadosť Františka Chudiaka, Sihelné 453, o odkúpenie obecného pozemku

19. Žiadosť o vyčlenenie finančných prostriedkov z podielových daní na záujmovú činnosť na rozpočtový rok 2021 pre CZŠ Sihelné v sume 5 400 €

20. Žiadosť o vyčlenenie finančných prostriedkov na akcie CZŠ

21. Odmeny poslancov v roku 2021

22. Odpredaj vyradeného vozidla Tatra 148 za šrotovú cenu

23. Návrh Všeobecne záväzného nariadenia č. 1/2020, ktorým sa mení a dopĺňa Všeobecne záväzne nariadenie č. 1/2014 o miestnych daniach a miestnom poplatku za komunálne odpady a drobné stavebné odpady na území obce Sihelné

**F. Neschvaľuje**

1. Žiadosť Martina Baleka, Oravská Polhora 421, o prenajatie priestorov za účelom pohostinstva

Mgr. Ľubomír Piták

starosta obce